25/09/2014 | Administración LocalMunicipal
Cambre
Bases do II Concurso de Fotografía do Concello de Cambre 2014

BASES II CONCURSO DE FOTOGRAFÍA DO CONCELLO DE CAMBRE 2014 Por resolución de Alcaldía de data 18/09/2014 apróbaronse as bases do II Concurso de Fotografía do Concello de Cambre 2014. A continuación transcríbese integramente o texto: “1.–OBXECTO. Promover a participación da veciñanza a través da fotografía, co fin de difundir e poñer en valor o patrimonio natural ou o patrimonio histórico cambrés (inmobles e obxectos mobles de interés artístico, histórico, arqueolóxico, etnográfico, científico ou técnico) por medio da impresión dun calendario.2.–PARTICIPANTES. Poderán participar de forma individual, tanto fotógrafos profesionais, artistas ou afeccionados, que teñan interese en presentar as súas propostas. Só se admitira unha proposta por autor/a, que deberá conter 4 fotografías.3.–TEMPORALIZACIÓN. O prazo de presentación de propostas iníciase a partir da publicación das bases no BOP e finaliza o 22 de outubro de 2014.4.–INSCRICIÓNS. Para concursar xunto á proposta fotográfica deberá presentarse obrigatoriamente a solicitude de participación, debidamente cuberta en todos os seus apartados, que está dispoñible en http://www.cambre.org e nos rexistros municipais. A proposta fotográfica pode presentarse en calquera dos rexistros do Concello de Cambre, ou no seu caso, en calquera dos establecidos no artigo 38.4 da Lei 30/1992, de 26 de novembro, LRXAP-PAC. De ser enviada por correo certificado, o enderezo é: Concello de Cambre, Adro núm.1, 15660 Cambre (A Coruña). Neste caso deberá indicar no sobre “II Concurso de Fotografía Concello de Cambre 2014”. 5.–REQUISITOS. As fotografías deben ser orixinais e inéditas e as imaxes incluídas non deben supoñer plaxio de obras publicadas por outros artistas ou institucións. Cada participante presentará a súa proposta con 4 fotografías en cor nun CD ou DVD, que terán como temática o patrimonio natural ou histórico cambrés (inmobles e obxectos mobles de interés artístico, histórico, arqueolóxico, etnográfico, científico ou técnico). O formato ha de ser JPEG, cun mínimo de 5 megapíxels. É imprescindible facilitar toda a información fotográfica que se require na solicitude de participación. O Concello de Cambre poderá utilizar as imaxes selecionadas para a promoción turística e para poñer en valor o patrimonio cultural, podendo empregalas e reproducilas, así como adaptalas e aplicalas a cantos formatos considere, sen necesidade de pedir autorización ao/ á autor/a, pero respetando a autoría e insertanto o nome do autor.6.–XURADO. O xurado estará presidido polo concelleiro delegado da Área ou na persoa na que el delegue, con voz pero sen voto, e estará formado por tres persoas pertencentes ao eido das artes plásticas. Actuará como secretario un funcionario municipal da concellería de Cultura e Turismo de Cambre. O fallo do xurado será inapelable, podendo declarar desertos os premios, se as fotografías non teñen a calidade esperada. O xurado e a organización do concurso están facultados para tomar as decisións que consideren oportunas ante a aparición dalgún imprevisto non recollido expresamente nas presentes bases. O xurado valorará as propostas presentadas segundo os seguintes criterios: – A orixinalidade, creatividade e innovación das fotografías así como a localización e os seus valores estéticos. – Aquelas fotografías que mellor ilustren o obxecto do concurso.7.–PREMIOS. O concurso estará dotado con 12 premios; os autores das fotografías seleccionadas recibirán como premio o “Atlas ilustrado de fotografía digital práctica”, “101 consejos. Fotografía digital”, 5 calendarios e un detalle institucional. O Concello de Cambre publicará o 7 de novembro de 2014, na páxina web do Concello de Cambre, o título das fotografías selecionadas xunto cos nomes dos autores premiados. As fotografías non seleccionadas poderán retirarse no prazo dun mes, contado a partir da data de publicación da relación de fotografías selecciondas na web municipal. De non retirarse polos autores ou persoa autorizada neste prazo serán destruídas.8.–ACEPTACIÓN DAS BASES. O feito de participar no presente concurso supón a aceptación destas bases.” O alcalde Manuel Rivas Caridad